ai4bharat/Pralekha huggingface dataset:
गृह मंत्रालय
101 पोलिसांना 2018 मधील तपास कार्यातील सर्वोत्तम कामगिरीबद्दल, केंद्रीय गृहमंत्री पदकं जाहीर
नवी दिल्ली, 28 फेब्रुवारी 2019
तपास कार्यातील सर्वोत्तम कामगिरीबद्दल देशभरातल्या 101 पोलिसांना 2018 साठीचे केंद्रीय गृहमंत्री पदकांने सन्मानित करण्यात येणार आहे.
गुन्ह्यांचा तपास करतांना आणि तपासातील सर्वोत्तम कामगिरीचा सन्मान करण्यासाठी 2018 मध्ये या पदकाची घोषणा करण्यात आली.
या पुरस्कार प्राप्त पोलिसांमध्ये महाराष्ट्रातल्या 11 पोलिसांचा समावेश आहे.
S.Tupe/J.Patankar/D. Rane
(Visitor Counter : 47
विज्ञान आणि तंत्रज्ञान मंत्रालय
भारतीय तंत्रज्ञान संस्था मुंबई आणि जेएनसीएएसआर,बंगळुरू येथे विज्ञान आणि तंत्रज्ञान विभागाद्वारे समर्थित कार्बन ग्रहण आणि उपयोगावरील दोन राष्ट्रीय उत्कृष्टता केंद्रे
नवी दिल्ली, 10 फेब्रुवारी 2022
भारतात कार्बन ग्रहण आणि उपयोगासंदर्भातील  दोन राष्ट्रीय उत्कृष्टता केंद्रे स्थापन केली जात आहेत. भारत सरकारच्या विज्ञान आणि तंत्रज्ञान विभागाच्या सहकार्याने, कार्बन ग्रहण आणि उपयोगावरील दोन राष्ट्रीय उत्कृष्टता केंद्रे , भारतीय तंत्रज्ञान संस्था  मुंबई आणि जवाहरलाल नेहरू अत्याधुनिक वैज्ञानिक संशोधन केंद्र  ,बंगळुरू येथे स्थापन केली जात आहेत.
ही उत्कृष्टता केंद्रे त्यांच्या कार्यक्षेत्रातील सध्याच्या संशोधन आणि विकास आणि नाविन्यपूर्ण उपक्रमांचे ग्रहण आणि नियोजन सुलभ करतील त्याचप्रमाणे भागीदारी गट आणि संस्था यांच्यात समन्वय साधण्यासाठी संशोधक, उद्योग आणि भागधारकांचे नेटवर्क देखील विकसित करतील.कार्बन ग्रहण आणि उपयोगाच्या क्षेत्रातील अत्याधुनिक संशोधन आणि अनुप्रयोग-केंद्रित उपक्रमांसाठी ही केंद्रे बहु-अनुशासनात्मक, दीर्घकालीन संशोधन, डिझाइन विकास, सहयोगी आणि क्षमताबांधणी केंद्र म्हणून काम करतील.
आयआयटी मुंबई मधील एनसीओई-सीसीयू हे , सीसीयूमधील मधील तंत्रज्ञान सज्जता तयारी पातळी सुधारण्यासाठी नवीन पद्धती विकसित करण्याबरोबरच भारतातील उद्योग-केंद्रित सीसीयू नवोपक्रमासाठी टप्पे आणि विज्ञान आणि तंत्रज्ञान उपक्रम परिभाषित करेल.
जेएनसीएएसआर, बेंगळुरू येथील एनसीओई -सीसीयू हे संबंधित सामग्री आणि अनोख्या पद्धती विकसित करून कार्बन ग्रहण आणि रूपांतरण विकसित आणि सिद्ध करण्याचे उद्दिष्ट ठेवेल .हे केंद्र सीसीयू संशोधनाला चालना देईल, प्रशिक्षण आणि सल्ला प्रदान करेल आणि केंद्रातील संशोधनातील उत्कृष्टतेचे जागतिक आर्थिक आणि सामाजिक प्रभाव असलेल्या उपायोजनांमध्ये रूपांतर करेल.
तीव्र हवामान कालावधी अंतर्गत, उत्सर्जन कमी करण्याच्या तंत्रज्ञानाचे योग्य संतुलन निश्चित करणे आणि त्याचा अवलंब करणे अत्यावश्यक आहे. कार्बन कार्बन ग्रहण आणि उपयोग  हा उत्सर्जन कमी करण्याचा एक महत्त्वाचा मार्ग आहे.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते उत्तर प्रदेशातील बलिया येथील 6500 कोटी रुपये गुंतवणुकीच्या 7 राष्ट्रीय महामार्ग प्रकल्पांचे उद्घाटन
नवी दिल्ली, 27 फेब्रुवारी 2023
केंद्रीय रस्ते वाहतूक आणि महामार्ग मंत्री नितीन गडकरी यांनी आज उत्तर प्रदेशातील बलिया येथील चिटबाडा गावात 6500 कोटी रुपये गुंतवणुकीच्या 7 राष्ट्रीय महामार्ग प्रकल्पांचे उद्घाटन केले.
यावेळी बोलताना गडकरी म्हणाले की, बलियाला जोडणाऱ्या या द्रुतगती महामार्गाच्या बांधकामामुळे लखनौहून पाटण्याला पूर्वांचल द्रुतगती मार्गाने अवघ्या साडेचार तासात पोहोचणे शक्य होणार आहे.
मंत्री म्हणाले की, बलिया येथील शेतकऱ्यांचा भाजीपाला लखनौ, वाराणसी आणि पाटणा येथील मंडईंमध्ये सहज पोहोचू शकेल. ते म्हणाले की, या महामार्गामुळे भाजीपाला उत्पादक शेतकऱ्यांना वाराणसी, गाझीपूर आणि हल्दिया या तीनही मल्टी-मॉडल टर्मिनलचा थेट लाभ मिळेल.
या कार्यक्रमा दरम्यान गडकरी यांनी बलिया-आरा दरम्यानच्या 1500 कोटी रुपये खर्चाच्या 28 किमी लांबीच्या नवीन हरित जोड मार्गाची घोषणाही केली.N.Chitale/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 70
पंतप्रधान कार्यालय
शहीदी दिवसानिमित्त श्री गुरू तेग बहादुर जी यांना पंतप्रधानांकडून आदरांजली
पंतप्रधान नरेंद्र मोदी यांनी शहीदी दिवसानिमित्त श्री गुरू तेग बहादुर जी यांना आदरांजली अर्पण केली आहे.
श्री गुरू तेग बहादुर जी यांचे जीवन धैर्य आणि करुणेचे प्रतिक असल्याचे पंतप्रधानांनी त्यांच्या ट्विर संदेशामध्ये म्हटले आहे.
“त्यांच्या शहीदी दिवसानिमित्त महान श्री गुरू तेग बहादुर जी यांना नमन करत न्याय्य आणि समावेशक समाजाच्या त्यांच्या दृष्टीकोनाचे स्मरण करतो” असे पंतप्रधानांनी म्हटले आहे.
Sri Guru Tegh Bahadur Ji’s life epitomised courage and compassion.
— Narendra Modi  December 19, 2020
On his Shaheedi Diwas, I bow to the great Sri Guru Tegh Bahadur Ji and recall his vision for a just and inclusive society.
N.Chitale/V.Sahajrao/P.Kor
राष्ट्रपती कार्यालय
बिकानेर येथील 14 व्या राष्ट्रीय संस्कृती महोत्सवात राष्ट्रपती द्रौपदी मुर्मू सहभागी
नवी दिल्ली, 27 फेब्रुवारी 2023
राष्ट्रपती द्रौपदी मुर्मू यांनी आज  राजस्थानमधील बिकानेर येथे 14 व्या राष्ट्रीय संस्कृती महोत्सवात सहभागी होत उपस्थितांना संबोधित केले.
यावेळी बोलताना माननीय राष्ट्रपती म्हणाल्या की, राष्ट्रीय संस्कृती महोत्सवासारखे उत्सव केवळ देशाच्या कला आणि संस्कृतीला चालना देत नाहीत, तर राष्ट्रीय एकात्मतेची भावनाही दृढ करतात. अशा सांस्कृतिक कार्यक्रमांमुळे लोकांना आपली समृद्ध आणि समृद्ध संस्कृती आणि विविध प्रदेशांची वैशिष्ट्यांची ओळख करून घेण्याची आणि समजून घेण्याची संधी मिळते.
तंत्रज्ञानाची परंपरा आणि विज्ञानाची कलेशी सांगड घालणे आवश्यक आहे, असे राष्ट्रपती यावेळी म्हणाल्या.विज्ञान आणि तंत्रज्ञानाच्या सहाय्याने प्रत्येक क्षेत्रात नवनवीन प्रयोग केले जात आहेत. कला आणि संस्कृतीच्या क्षेत्रातही तंत्रज्ञानाचा अवलंब केला जात आहे. नवीन तंत्रज्ञानाद्वारे आपण आपल्या देशाच्या कला, परंपरा आणि संस्कृतीच्या कक्षा रुंदावू शकतो. आपल्या सर्वांना भारताच्या समृद्ध संस्कृतीचा अभिमान वाटला पाहिजे. त्याचबरोबर नवीन संकल्पना आणि नवविचारांना आपल्या परंपरांमध्ये स्थान दिले पाहिजे, जेणेकरून आपण आपल्या तरुणांना आणि भावी पिढीला या परंपरांशी जोडू शकू. आपल्या तरुणांना आणि मुलांना आपल्या देशाच्या मौल्यवान वारशाचे महत्त्व समजावून देणे खूप महत्त्वाचे आहे.
राष्ट्रपती म्हणाल्या की, आज लोकांचे जीवन आणि काळ अतिशय वेगाने धावत आहे. म्हणूनच आपल्या कला आणि संस्कृतीचा वारसा येणाऱ्या पिढ्यांपर्यंत पोचवण्याचे कार्य सोपे नाही. आजच्या पिढीला, विशेषत: तरुणांना आणि मुलांना कला आणि संस्कृती समजून घेता यावी आणि शिकता यावे यासाठी मान्यवर व्यक्ती, अभ्यासक, कलाप्रेमी आणि कलाकारांना मार्ग आणि तंत्र शोधण्याचे आवाहन राष्ट्रपतींनी यावेळी केले.
राष्ट्रपतींचे भाषण पाहण्यासाठी कृपया येथे क्लिक कराN.Chitale/S.Patgaonkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 37
मंत्रिमंडळ
तंबाखू उत्पादनांचा अवैध व्यापार रोखण्यासाठी तंबाखू नियंत्रणावरील डब्ल्यूएचओ फ्रेमवर्क कन्व्हेन्शन अंतर्गत प्रोटोकॉल अधिस्वीकृत करायला मंत्रिमंडळाची मंजुरी
(नवी दिल्ली, 2 मे 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने तंबाखूच्या उत्पादनांमधील अवैध व्यापार रोखण्यासाठी जागतिक आरोग्य संघटनेच्या  फ्रेमवर्क कन्व्हेन्शन अंतर्गत तंबाखू नियंत्रणावरील प्रोटोकॉलला अधिस्वीकृत करायला मान्यता दिली आहे. हे जागतिक आरोग्य संघटनेच्या फ्रेमवर्क कन्व्हेन्शन ऑन टोबॅको कंट्रोल  च्या 15 व्या कलमाखाली धूम्रपान आणि खाणे किंवा धूर रहित तंबाखू  स्वरूपात लागू राहील. भारत WHO FCTC चा सदस्य आहे.
विवरण
या प्रोटोकॉलमध्ये सदस्य देशांसाठी पालन करायच्या अटींचा समावेश आहे. पुरवठा साखळी नियंत्रण उपाययोजनांचा यात समावेश असून तंबाखू उत्पादनाचे लायसेन्सिंग, तंबाखू उत्पादनांच्या उत्पादनासाठी यंत्रणा, उत्पादन, ट्रॅकिंग आणि ट्रेसिंग यंत्रणेद्वारे ठेवलेली योग्य ती काळजी, नोंद ठेवणे, सुरक्षा; आणि ई-कॉमर्समध्ये सहभागी असलेल्या, मुक्त व्यापार क्षेत्रात उत्पादन आणि आयात शुल्क मुक्त विक्रीत सहभागी असलेल्यांनी करायच्या उपाययोजनांचा यात समावेश आहे. प्रोटोकॉलमध्ये गुन्हे, सक्तवसुली उपाययोजना यांचा समावेश असून माहितीचे आदान प्रदान, गोपनीयतेची देखरेख, प्रशिक्षण, तांत्रिक सहाय्य आणि वैज्ञानिक आणि तांत्रिक व तांत्रिक बाबींमध्ये सहकार्य यासाठी आंतरराष्ट्रीय सहकार्याची आवश्यकता आहे.
परिणाम -
सशक्त विनियमनच्या माध्यमातून तंबाखू उत्पादनांचा अवैध व्यापार नष्ट करून व्यापक तंबाखू नियंत्रण अधिक बळकट करण्यात मदत मिळेल आणि यामुळे तंबाखू सेवन कमी होईल ज्यामुळे तंबाखूच्या वापराशी निगडित रोग आणि मृत्युदर कमी होईल
अशा कराराला मान्यता देऊन अशा प्रचलित प्रथा विरोधात कारवाई करण्यायोग्य पर्याय उपलब्ध होतील . तंबाखू नियंत्रणाचे अग्रस्थानी असलेले भारत अशा अनैतिक व्यापारावर नियंत्रण ठेवण्यासाठी आंतरराष्ट्रीय संस्थांना प्रभावित करू शकेल.
तंबाखूच्या उत्पादनांमधील अवैध व्यापार रोखण्यासाठी प्रोटोकॉल हा तंबाखूच्या विरोधात जागतिक कृती बळकट करण्यासाठी आणि सार्वजनिक आरोग्यात एक नवीन कायदेशीर साधन आहे. तो तंबाखूच्या उत्पादनांमधील बेकायदेशीर व्यापारांचा प्रतिकार करण्यासाठी आणि आंतरराष्ट्रीय आरोग्य सहकार्यासाठी कायदेशीर परिमाणांना समर्थ बनवण्यासाठी एक व्यापक साधन आहे.
N.Sapre/S.Kane/P.Kor
गृह मंत्रालय
केंद्रीय गृहमंत्री आणि सहकार मंत्री अमित शहा यांनी आज नवी दिल्लीतील महिपालपूर कॅम्पस येथे केंद्रीय औद्योगिक सुरक्षा दलाच्या विमान वाहतूक सुरक्षा नियंत्रण केंद्राचे केले उद्घाटन
केंद्रीय गृहमंत्री आणि सहकार मंत्री अमित शाह यांनी आज नवी दिल्लीतील महिपालपूर परिसरात केंद्रीय औद्योगिक सुरक्षा दलाच्या  विमान वाहतूक सुरक्षा नियंत्रण केंद्राचे  उद्घाटन केले. यावेळी केंद्रीय औद्योगिक सुरक्षा दलाचे महासंचालक शीलवर्धन सिंग आणि दलाचे अनेक वरिष्ठ अधिकारी देखील उपस्थित होते.
आजपासून सुरू होणाऱ्या विमान वाहतूक सुरक्षा नियंत्रण केंद्राचे  खालील 04 घटक असतील:-
संपर्क आणि देखरेख केंद्र :
हे केंद्र वर्षभर आणि दिवसाचे चोवीस तास 24x7x365 स्फोटकांबाबतचे कॉल, व्हीव्हीआयपी हालचाली आणि अन्य प्रमुख घटना, विमानतळांवरील प्री एम्बर्केशन सिक्युरिटी चेक  क्लिअरिंग टाइम इत्यादी बाबींचे निरीक्षण करेल.
उत्तम समन्वय आणि सहकार्यासाठी सर्व विमानतळ विभाग FHQrs/APS HQrs/Sector/Zonal HQrsØ बाह्य संस्था आणि भागधारकांशी द्विमार्गी संप्रेषण.
घटना व्यवस्थापन केंद्र:
तंत्रज्ञानसंबंधी गॅझेटशी संबंधित सर्व संबंधित माहिती मनुष्यबळ, आकस्मिक योजना, भौगोलिक माहिती प्रणाली, फ्लोअर प्लॅन आणि विमानतळांचे मॉडेल उपलब्ध असतील, जे कोणत्याही आपत्कालिन परिस्थितीत त्वरित निर्णय घेण्यासाठी मदत करतील.
विमान चालन संशोधन केंद्र : यात समाविष्ट आहे :
संशोधन आणि विश्लेषण:
नवीन तंत्रज्ञानाचा अभ्यास आणि विश्लेषण करणे.
गॅझेट्सचे थ्रूपुट  आणि कार्यक्षमतेचा अभ्यास करणे.
विविध विमानतळांवर स्थापित केलेल्या सर्वोत्तम पद्धतींचा अभ्यास करणे.
डेटा आणि ट्रेंड विश्लेषण :
विमानतळांवर घडणाऱ्या घटनांचे विश्लेषण.
निर्गमन द्वार आणि एसएचए येथील गर्दीचे विश्लेषण करणे.
सॉफ्टवेअर विकसन :
डेटाबेस अद्यतनित करणे आणि सुरक्षित करणे.
सॉफ्टवेअर विकसन आणि चाचणी
केंद्रीय औद्योगिक सुरक्षा दलाच्या जवानांना प्रशिक्षण देणे.
डेटा सेंटर : हे तांत्रिक सहाय्य प्रदान करेल. त्यात खालील वैशिष्ट्ये आहेत:
300 TB साठवण क्षमता.
ऍप्लिकेशन होस्टिंग आणि डेटाबेससाठी सर्व्हर.
एमटीएनएल कडून 50 mbps लीज लाइन.
व्हर्च्युअल प्रायव्हेट नेटवर्क द्वारे विमानतळ डेटा सुरक्षा.
विमानतळ, प्रदेश, विभाग आणि मुख्यालयांसाठी 110 इंटरकॉम टेलिफोन कनेक्शनची क्षमता असलेले IP-PBX
दूरसंचार आणि माहिती तंत्रज्ञान मंत्रालय
"भारतात डेटा केंद्रे, कंटेन्ट डिलिव्हरी नेटवर्क आणि आंतरजोडणी एक्सचेंजेसच्या स्थापनेद्वारे डेटा अर्थव्यवस्थेला प्रोत्साहन देण्यासाठी नियामक चौकट विषयक शिफारसी ट्रायने केल्या प्रसिद्ध
भारतीय दूरसंचार नियामक प्राधिकरण  ने आज 'डेटा केंद्र , कंटेंट डिलिव्हरी नेटवर्क्स आणि आंतरजोडणी एक्सचेंजेसच्या  स्थापनेद्वारे डेटा अर्थव्यवस्थेला प्रोत्साहन देण्यासाठीच्या आपल्या नियामक चौकट विषयक शिफारशी प्रसिद्ध केल्या आहेत.
राष्ट्रीय डिजिटल संप्रेषण धोरण  2018 धोरण अंतर्गत, तरतूद क्रमांक 2.2. मध्ये, "भारतात आंतरराष्ट्रीय डेटा केंद्रे, मजकूर वितरण नेटवर्क आणि स्वतंत्र आंतरजोडणी एक्सचेंजेसच्या स्थापनेला प्रोत्साहन देण्यासाठी सक्षम नियामक चौकट आणि प्रोत्साहने विकसित करणे" ही संकल्पना मांडण्यात आली आहे.
त्यानुसार, प्राधिकरणाने स्वतःहून या विषयावर सविस्तर सल्लामसलत माहितीपत्र  जारी केले आणि सल्लामसलत प्रक्रियेदरम्यान हितसंबधीतांकडून प्राप्त झालेल्या सूचना /माहिती आणि मुद्द्यांचे विश्लेषण विचारात घेतल्यानंतर,डेटा केंद्र, मजकूर वितरण नेटवर्क्स आणि आंतरजोडणी एक्सचेंजेससह देशातील डिजिटल पायाभूत सुविधांना चालना देण्यासाठी प्राधिकरणाने या शिफारसींना अंतिम स्वरूप दिले . ट्रायच्या www.trai.gov.in या संकेतस्थळावर या शिफारसी उपलब्ध आहेत. कोणत्याही स्पष्टीकरण/माहितीसाठी, संजीव कुमार शर्मा, सल्लागार , ट्राय यांच्याशी +91-11-23236119. या दूरध्वनी क्रमांकावरून संपर्क साधला जाऊ शकतो.
अर्थ मंत्रालय
नियामक दिलाशाची प्रक्रिया पूर्ण झाल्यानंतर मालमतेच्या गुणवत्तेचा आढावा तातडीने घेणे आवश्यकः आर्थिक सर्वेक्षणाची सूचना
नवी दिल्ली, 29 जानेवारी 2021
अडचणीत असलेल्या बँकाना दिलासा देत असताना नियामक आणि बँक यांच्या दरम्यान माहितीच्या देवाणघेवाणीमध्ये समस्या निर्माण झाल्यास, या बॅंकांना नियामक दिलासा देण्यासाठी शिथिल केलेली प्रक्रिया पूर्ण झाल्यानंतर ताबडतोब मालमत्तेच्या गुणवत्तेचा आढावा घेणे अत्यावश्यक असल्याची सूचना आर्थिक सर्वेक्षणाने केली आहे. केंद्रीय अर्थ आणि कॉर्पोरेट व्यवहारमंत्री निर्मला सीतारामन यांनी आज संसदेत आर्थिक सर्वेक्षण अहवाल 2020-21 सादर केला.
या सर्वेक्षणानुसार कर्जाची वसुली करण्यासाठी कायदेशीर चौकट बळकट करण्याची गरज आहे. मालमत्तांची पुनर्रचना करण्यासाठी नियामक दिलाशांतर्गत नियम शिथिल करण्यात येतात त्यामुळे पुनर्रचित मालमत्तांची गणना थकित कर्जामध्ये करण्यात येत नाही आणि त्यामुळेच थकित कर्जासाठी असलेल्या तरतुदी त्यांना लागू करता येत नाहीत. कोविड-19 महामारीमुळे निर्माण झालेल्या आव्हानांना तोंड देण्यासाठी जगभरातील आर्थिक नियामकांनी नियामक दिलासा देण्याचे धोरण अवलंबले आहे आणि याला भारत देखील अपवाद नाही. आपत्तीच्या काळात आर्थिक क्षेत्रापासून बांधकाम क्षेत्राला संकटातून सावरण्यासाठी आणि ते संकट अधिक गहिरे होऊ नये यासाठी अशा प्रकारच्या दिलाशाचे पाठबळ देण्यात आले आहे, असे आर्थिक सर्वेक्षणात म्हटले आहे. त्यामुळेच एक तातडीची उपाययोजना म्हणून ही व्यवस्था धोरणकर्त्यांच्या हातातील एक उपयुक्त सामग्री असली तरीही ज्यावेळी अर्थव्यवस्था पुन्हा सावरू लागते त्यावेळी संधी मिळताच लगेचच ही उपाययोजना थांबवण्यात आली पाहिजे, असे या सर्वेक्षणात सुचवले आहे. एखाद्याला दिल्या जाणाऱ्या संतुलित आहाराप्रमाणे अनेक वर्षे सुरू ठेवण्यासारखी ही उपाययोजना नाही, असे सर्वेक्षणात सांगितले आहे.G.Chippalkatti/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 89
आरोग्य आणि कुटुंब कल्याण मंत्रालय
डॉ. हर्षवर्धन यांनी कर्नाटकातील बल्लारी येथील विजयनगर वैद्यकीय विज्ञान संस्थेच्या सुपर स्पेशलिटी ट्रॉमा केंद्राचे आभासी पद्धतीने उद्घाटन केले
डॉ. हर्षवर्धन याप्रसंगी माजी पंतप्रधान अटल बिहारी वाजपेयी आणि माजी आरोग्य मंत्री सुषमा स्वराज यांचे स्मरण करत म्हणाले – “ज्या लोकांना सर्वात जास्त आनंद झाला असता आज तेच आपल्यासोबत नाहीत”
नवी दिल्ली, 31 ऑगस्ट 2020
केंद्रीय आरोग्य आणि कुटुंब कल्याण मंत्री डॉ. हर्षवर्धन यांनी कर्नाटकचे मुख्यमंत्री बी. एस. येडीयुरप्पा यांच्यासमवेत बल्लारी येथील विजयनगर वैद्यकीय विज्ञान संस्थेमधील सुपर स्पेशलिटी ट्रॉमा केंद्राचे  आज आभासी पद्धतीने लोकार्पण केले. त्यानंतर, आरोग्य आणि कुटुंब कल्याण राज्य मंत्री अश्विनीकुमार चौबे यांनी एक्स्प्रेस फीडर लाइन, आयसीयू कक्ष आणि 13 केएल लिक्विड मेडिकल ऑक्सिजन टँकचे आणि कर्नाटकचे वैद्यकीय शिक्षण मंत्री डॉ. के. सुधाकर यांनी अत्याधुनिक सीटी स्कॅनचे उद्घाटन केले.
प्रधानमंत्री स्वास्थ्य सुरक्षा योजने  अंतर्गत 150 कोटी रुपयांच्या गुंतवणूकीतून एसएसटीसी उभारण्यात आले आहे. यात आपत्कालीन आणि ट्रॉमा , न्यूरो सर्जरी आणि ऑर्थोपेडिक्स हे विभाग आहेत. या नवीन ब्लॉकमध्ये 8 ऑपरेशन थिएटर , 200 सुपर स्पेशॅलिटी खाटा, 72 आयसीयू खाटा, 20 व्हेंटिलेटर आणि वर नमूद केल्याप्रमाणे अत्याधुनिक सीटी स्कॅन आणि डिजिटल एक्स-रे मशीन आहेत. 27 पीजी विद्यार्थ्यांना प्रशिक्षण देण्याची क्षमता देखील या सुविधा केंद्रात आहे.
माजी पंतप्रधान अटलबिहारी वाजपेयी यांनी 2003 च्या स्वातंत्र्य दिनी केलेल्या भाषणाचा उल्लेख करत डॉ हर्ष वर्धन म्हणाले, “स्वातंत्र्याच्या 56 वर्षानंतर भारतातील विद्यमान एका एम्स व्यतिरिक्त अजून 6 एम्स कार्यरत असतील हे वाजपेयीजींच्या दूरदृष्टीमुळे शक्य झाले. एम्स सारख्याच सेवा पुरविण्यासाठी आणखी 75 संस्थांची स्थापन केली जाईल याची त्यांनी कल्पना केली होती.” तत्कालीन आरोग्यमंत्री सुषमा स्वराज यांचे पीएमएसएसवाय योजनेतील आणि बालारीमध्ये त्यांनी दिलेल्या भरीव योगदाना बद्दल देखील मंत्री बोलले. “आजचा हा कार्यक्रम बघून त्यांना खूप आनंद झाला असता. जे लोकं सर्वात आनंदी झाले असते आज ते आपल्यासोबत नाहीत.” असे ते म्हणाले.
या योजनेच्या अंमलबजावणीसाठी पंतप्रधान नरेंद्र मोदी यांनी कशाप्रकारे वैयक्तिकरीत्या यात लक्ष दिले याबद्दलच्या आठवणींना डॉ. हर्षवर्धन यांनी यावेळी उजाळा देत सांगतिले की , “2019 मध्ये पीएसएसएसवायच्या तिसरा टप्पा जाहीर झाल्यानंतर लगेच बल्लारीला पुढील वर्षी त्याचे ट्रॉमा केंद्र मिळाले. आकांक्षी जिल्ह्यात 74 वैद्यकीय महाविद्यालये सुरू करण्याचे काम जोरात सुरू आहे.” कर्नाटक राज्यासाठी नवीन एम्स उभारण्याबाबत सक्रिय विचार सुरु असून चिक्कामागलूरू, हवेरी, यादगीर आणि चिक्काबल्लापूर या जिल्ह्यात प्रत्येकी एक वैद्यकीय महाविद्यालय उभारण्यात येणार आहे अशी माहिती त्यांनी उपस्थितांना दिली. राज्य सरकारतर्फे केंद्रीय वित्तपुरवठा व स्थानिक देखरेखीसह आतापर्यंत 157 वैद्यकीय महाविद्यालये सुरु करण्यात आली आहेत.
31 डिसेंबर 2020 पर्यंत आयुष्मान भारत-आरोग्य व कल्याण केंद्रे कार्यान्वित करण्याच्या सरकारच्या वचनबद्धतेचा त्यांनी यावेळी पुनरुच्चार केला. “2025 मध्ये जागतिक मुदतीच्या 5 वर्षांपूर्वी देवी आणि पोलिओ सारख्या तसेच टीबीचे समूळ उच्चाटन करण्याच्या सरकारच्या प्रतिबद्धते बद्दलही ते बोलले." “गोवर आणि रुबेलादेखील योग्य वेळी उच्चाटन केले जाईल,” ते पुढे म्हणाले. ते सरकारने सुरू केलेल्या ‘ईट राईट इंडिया’ आणि ‘फिट इंडिया’ चळवळींविषयी देखील बोलले.
M.Chopade /S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
संरक्षण मंत्रालय
सिडनी येथे 5 वा AUSINDEX-23 सराव
भारतीय नौदल आणि रॉयल ऑस्ट्रेलियन नेव्ही  यांच्यातील 5 वा द्विवार्षिक AUSINDEX सागरी सराव, 22-25 ऑगस्ट 2023 दरम्यान ऑस्ट्रेलियातील सिडनी येथे आयोजित करण्यात आला होता. आयएनएस सह्याद्री आणि आयएनएस कोलकाता यांनी RAN मधील HMAS चौले आणि HMAS ब्रिस्बेनसह सरावात भाग घेतला. जहाजे आणि त्यांचे अंतर्भूत हेलिकॉप्टर तसेच लढाऊ विमाने आणि सागरी गस्ती विमानेही या सरावात सहभाग झाली.
4 दिवसांच्या सराव काळात, AUSINDEX च्या सागरी कार्यान्वयनाच्या तिन्ही क्षेत्रांमध्ये समन्वित सरावाची मालिका समाविष्ट होती. सामान्य कार्यपद्धतींचे पुनर्प्रमाणीकरण करून आणि भारतीय नौदल आणि RAN यांच्यातील घनिष्ठ संबंध आणि आंतरकार्यक्षमतेची पुष्टी करून हा सराव उत्साहात संपन्न झाला.
गृह मंत्रालय
दिवंगत केंद्रीय मंत्री राम विलास पासवान यांना श्रद्धांजली अर्पण करण्यासाठी त्यांच्या नवी दिल्लीतील निवासस्थानी केंद्रीय गृहमंत्री अमित शहा यांनी दिली भेट
राम विलास पासवान यांचे सामाजिक कार्य आणि मृदू स्वभाव यामुळे ते कायम स्मरणात राहतील - केंद्रीय गृहमंत्री
नवी दिल्ली, 9 ऑक्टोबर 2020
दिवंगत केंद्रीय मंत्री राम विलास पासवान यांना श्रद्धांजली अर्पण करण्यासाठी, केंद्रीय गृहमंत्री अमित शहा यांनी पासवान यांच्या नवी दिल्लीतील निवासस्थानी आज भेट दिली.
केंद्रीय गृहमंत्री अमित शहा यांनी दिवंगत केंद्रीय मंत्री राम विलास पासवान यांच्या निवासस्थानी भेट दिल्यानंतर एका ट्विटमध्ये म्हटले आहे की, “ज्येष्ठ केंद्रीय मंत्री राम विलास पासवानजी यांना श्रद्धांजली वाहिली. पासवानजी त्यांच्या मृदू स्वभाव आणि लोक कल्याणाशी संबंधित असलेल्या कामासाठी कायम स्मरणात राहतील. त्याच्या कुटुंबियांना हे दुःख सहन करण्याची शक्ती लाभो.”M.Chopade/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 60
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2020-21 किमान आधार मूल्याने झालेले व्यवहार
जवळपास 12.98 लाख शेतक-यांना खरीप विपणन हंगामातल्या व्यवहारांमुळे लाभ
यंदाच्या म्हणजे खरीप विपणन हंगाम 2020-21मध्ये सरकारने मागील हंगामाप्रमाणेच सध्याच्या किमान आधारभूत मूल्याने शेतक-यांडून धान्य खरेदी करण्याची योजना सुरू ठेवली आहे.
खरीप 2020-21 मध्ये तांदळाची खरेदी प्रक्रिया सुरळीत सुरू आहे. पंजाब, हरियाणा, उत्तर प्रदेश, तामिळनाडू, उत्तराखंड, चंदिगड, जम्मू आणि काश्मिर, गुजरात आणि केरळ या राज्यांमध्ये आणि केंद्रशासित प्रदेशांमध्ये दि. 25.10.2020 च्या आकडेवारीनुसार 151.17 लाख मेट्रिक टन तांदळाची खरेदी झाली. गेल्यावर्षी या काळामध्ये 125.05 लाख मेट्रिक टन तांदळाची खरेदी झाली होती. गेल्यावर्षीच्या तुलनेत तांदूळ खरेदीमध्ये 20. 89 टक्के वाढ झाली आहे. एकूण 151.17 लाख मेट्रिक टन तांदळाच्या खरेदीपैकी एकट्या पंजाब राज्यात 100.69 लाख मेट्रिक टन तांदूळ खरेदी करण्यात आला. हे प्रमाण एकूण तांदूळ खरेदीच्या 66.719 टक्के आहे. या हंगामामध्ये आत्तापर्यंत 12.98 लाख शेतक-यांना या खरेदीचा लाभ झाला आहे. या शेतक-यांकडून किमान आधार मूल्याने 28,542 कोटी रुपये खर्चून अन्नधान्य खरेदी करण्यात आले आहे.
राज्यांकडून आलेले प्रस्ताव लक्षात घेवून 45.10 लाख मेट्रिक टन डाळी आणि तेलबियांची खरेदी यंदाच्या खरीप विपणन हंगामामध्ये करण्यात आली आहे. तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओडिशा, राजस्थान आणि आंध्र प्रदेश या राज्यांच्या प्रस्तावाआधारे ही पीएसएस म्हणजेच मूल्य आधार योजनेनुसार खरेदी करण्यात आली आहे. तसेच आंध्र प्रदेश, कर्नाटक, तामिळनाडू आणि केरळ यांच्या प्रस्तावांनुसार 1.23 लाख मेट्रिक टन खोबरे खरेदी करण्यास मंजुुरी देण्यात आली आहे.
दि. 25.10.2020 पर्यंत सरकारच्या नोडल एजन्सीव्दारे धान्य खरेदी करण्यात आले आहे.
आत्तापर्यंत 986.39 मेट्रिक टन मूग आणि उडीद यांची खरेदी करण्यात आली असून त्यासाठी किमान आधार मूल्यानुसार 7.09 कोटी रूपये दिले आहेत. त्याचा लाभ तामिळनाडू, महाराष्ट्र आणि हरियाणाच्या 923 शेतकरी बांधवांना झाला आहे. त्याचप्रमाणे 5.89 मेट्रिक टन खोबरे खरेदी करण्यात आली आहे. त्यासाठी किमान आधार मूल्याने 52.40 कोटी रूपये देण्यात आले. या खरेदीचा लाभ कर्नाटक आणि तामिळनाडूमधल्या 3961 शेतक-यांना झाला आहे.
----------
M.Chopade/S.Bedekar/P.Kor
शिक्षण मंत्रालय
‘एक भारत श्रेष्ठ भारत’च्या महाराष्ट्रातील निवासी शिबिरात ओदिशाच्या राष्ट्रीय सेवा योजनेच्या स्वयंसेवकांचा सहभाग
मुंबई, 21 फेब्रुवारी 2020
‘एक भारत श्रेष्ठ भारत’उपक्रमांतर्गत महाराष्ट्रात ठाणे जिल्ह्यात म्हस्कल येथे आयोजित करण्यात आलेल्या विशेष निवासी शिबिरात ओदिशाच्या विविध विद्यापीठांमधल्या विद्यार्थ्यांनी सहभाग घेतला होता. 12 ते 18 जानेवारी दरम्यान झालेल्या या शिबिरात ओदिशातल्या पाच युवती आणि पाच युवक सहभागी झाले होते. त्यांच्यासोबत बालासोरच्या विद्यापीठाचे दोन कार्यक्रम अधिकारीही होते.
या शिबिरात महाराष्ट्रातल्या विविध विद्यापीठांच्या विद्यार्थ्यांनीही सहभाग घेतला होता. राज्यातल्या एकूण 150 स्वयंसेवक या शिबिरात होते. शिबिरात संस्कृती आणि परंपरा, इतिहास आणि ओदिशातील खाद्य संस्कृती या विषयांवर विविध उपक्रम राबवले गेले. ओदिशाच्या विद्यार्थ्यांनी यावेळी मुंबई विद्यापीठाचे कुलगुरू प्रो. सुहास पेडणेकर, उपकुलगुरू रविंद्र कुलकर्णी यांच्यासह विविध मान्यवरांशी संवाद साधला. तसेच मुंबई विद्यापीठ राजाबाई टॉवर आणि मुंबईतल्या शैक्षणिक संस्था आणि पर्यटन स्थळांना भेट दिली.
B.Gokhale/R.Aghor/P.Kor
(Visitor Counter : 86
राष्ट्रपती कार्यालय
सहाव्या आंतरराष्ट्रीय बौद्ध परिषदेचे राष्ट्रपतींच्या हस्ते उद्घाटन
(नवी दिल्ली, 23 ऑगस्ट 2018
पर्यटन क्षेत्रात खाजगी क्षेत्र आणि समाजाचीही महत्त्वाची भूमिका असल्याचे प्रतिपादन राष्ट्रपती रामनाथ कोविंद यांनी केले आहे. सहाव्या आंतरराष्ट्रीय बौद्ध परिषदेचे उद्घाटन करताना ते आज नवी दिल्लीत बोलत होते. पर्यटन क्षेत्रात व्यवसायाची उदंड क्षमता आहे असे सांगून हे क्षेत्र स्थानिकांसाठी मोठ्या प्रमाणात रोजगारक्षम असल्याचे राष्ट्रपती म्हणाले.
बौद्ध धर्माचा भारताकडून आशियाकडे आणि आंतरखंडीय प्रवास म्हणजे केवळ अध्यात्मिक नव्हता तर ज्ञान आणि शिकवण यांचे समृद्ध भांडार तसेच कला, ध्यानधारणा याचाही हा प्रवास होता, असे राष्ट्रपतींनी सांगितले.
पर्यटन मंत्रालयाने ही परिषद आयोजित केली आहे.
N.Sapre/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 26 ऑगस्ट 2022
|
|
- 211.13 cr Total Vaccine doses  have been administered so far under Nationwide Vaccination Drive
- 31,60,292 doses administered in last 24 hours
- India's Active caseload currently stands at 90,707
- Active cases stand at 0.20%
- Recovery Rate currently at 98.61%
- 13,528 recoveries in the last 24 hours increases Total Recoveries to 4,37,70,913
- 10,256 new cases recorded in the last 24 hours
- Daily positivity rate 
- Weekly Positivity Rate 
- 88.43 cr Total Tests conducted so far; 4,22,322 tests conducted in the last 24 hours
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India